কিছুদিন আগেই রাজ্যের গাইড বনে গিয়েছিলেন চেতেশ্বর পূজারা। রাজকোটে ভারত-ওয়েস্ট ইন্ডিজ প্রথম টেস্ট চলাকালীনই পূজারাকে দেখা গিয়েছিল নয়া অবতারে। এবার সেই পথেই হাঁটলেন মহম্মদ সিরাজ।

এই বিষয়ে অন্যান্য খবর

কুম্বলের গুগলিতে ‘বোল্ড’ সোহিনী, মাঝ আকাশে মন জিতলেন ক্রিকেটার


হায়দরাবাদে দ্বিতীয় টেস্ট শুরু হচ্ছে শুক্রবারেই। সেই টেস্ট শুরুর আগেই হায়দরাবাদের ট্যুর গাইড হয়ে গেলেন সিরাজ। হায়দরাবাদের দ্রষ্টব্য কী? সিরাজ জানাচ্ছেন, চারমিনারে যেতেই হবে। ওখান থেকে চাঁদ দেখার অভিজ্ঞতা দুর্ধর্ষ! পাশাপাশি তিনি নেকলেস রোডেও ঘুরে আসার পরামর্শ দিয়েছেন ভ্রমণার্থীদের। রিল্যাক্স করার জন্য নাকি নেকলেস রোড আদর্শ।
ট্যুরিস্টদের হায়দরাবাদের বিখ্যাত বিরিয়ানি চেখে দেওয়ার কথা বলেছেন তারকা পেসার। সিরাজের এই ‘গাইড’ হওয়ার ভিডিও বিসিসিআই শেয়ার করেছেন নিজেদের ফেসবুক পেজে। ইতিমধ্যেই যা ভাইরাল। ভিডিওতে সিরাজকে দেখা যাচ্ছে, স্থানীয় উচ্চারণে কথা বলতে।

Local boy Siraj's top 3 things to do in Hyderabad 😎

What to do when in Hyderabad? Mohammed Siraj lists his top 3 not-to-be-missed things from his home land. P.S In total Hyderabadi style 🤙 - by @28anand

MUST WATCH ▶️ https://t.co/ceSRC2lMHK #INDvWI pic.twitter.com/toeN6j70pR
— BCCI (@BCCI) October 11, 2018

ভিডিওতে সিরাজ একজন ‘প্রাউড হায়দরাবাদি’। ঘরের ছেলের এমন বক্তব্যের পরে হায়দরাবাদের দর্শকরা কতটা মাঠ ভরায় সেটাই এখন দেখার।